text: General | Alternativa - Part 53
  1 de maig: La lluita continua!
  30 d'abril de 2020 Generaladmin
  La crisi provocada per la pandèmia de coronavirus ha fet evident que el sistema econòmic actual no funciona i que són necessàries respostes col·lectives. Per això, reclamem:
  -Grans canvis per arribar a deixar de banda la política d'austeritat,
  -Reforçar els serveis públics
  -Valorar els treballs bàsics
  -La necessitat d'una economia en el territori.
  Aquest Primer de maig arriba dins del confinament i no podrem sortir al carrer, però seguirem lluitant amb determinació i compromís en l'organització del nostre col·lectiu per fer front a les amenaces i atacs que es podran produir si no anem cap a un canvi de discurs de retallades i lluitar perquè, malgrat tot, s'avanci en el camí de la millora i actualització de drets i serveis.
  RESUM MESA EXTRAORDINÀRIA 29-04-2020
  29 d'abril de 2020 Generaladmin
  Primer de tot hem de dir que la connexió era mala qualitat cosa que ha dificultat tenir respostes per part de la Directora general de Personal docent. No obstant, s'ha compromés a respondre per mails les preguntes que li hem fent.
  Modificació de la convocatòria per cobrir, en comissió de serveis, places docents en serveis educatius especials, degut al Covid19.
  Tots els sindicats han estat d'acord que, degut a les circumstàncies, es modifiqui la convocatòria i s'ofereixen les places primers als docents que les ocupen actualment en comissió de servei o a altres funcionaris que seríen nomenats de forma extraordinària i després les places no cobertes passarien a l'adjudicació per a funcionaris interins.
  Hem demanat que ens informin d'aquestes adjudicacions especials.
  Hem considerat que seria bo que, en el cas dels Camp d'aprenentatge, el docent que finalitza la seva comissió de servei quedi un curs en plaça al mateix temps que el docent que s'incorpori a aquesta destinació. Això per facilitar la continuïtat dels projectes.
  La Directora general ha informat que no es treurà cap resolució per places d'ATD, degut a les circumstàncies i es proposarà a les persones que ocupen aquestes places de romandre-hi.
  Vistes les circumstàncies, hi estem d'acord així com amb la convocatòria de comissions de serveis.
  Encara que no estava a l'ordre del dia, la directora general ha acceptat que li fessin preguntes que ens contestarà per mail.
  Alternativa ha demanat:
  BOE 22 d'abril: modificació de la gestió de les classes passives (pensions)
  Aquests dies han aparegut a premsa notícies relacionades amb la publicació del BOE de dia 22 d'abril on es fa efectiu que els funcionaris de Muface deixen de dependre del Ministeri d'Hisenda i passen al nou Ministeri d'Inclusió, Seguretat Social i Migracions.
  La publicació d'aquest canvi durant l'estat d'alarma i sense prèvia informació als sindicats ha generat inquietud entre el funcionariat en general i entre els docents, especialment.
  Arran de les notícies que han sortit a la premsa aquests dies en relació a les accions que ha realitzat el govern aprofitant l' estat d'alarma i sense previa informació i negociació amb cap sindicat amb el BOE de dia 22 d'abril per canviar els funcionaris de muface fins ara depenents del ministeri d'hisenda i ara segons indica aquest BOE passaran a dependre del Ministeri de Seguretat Social.
  Després de consultar diverses fonts, a hores d'ara no hi ha constància que això impliqui canvis reals en la gestió de les pensions, més enllà del canvi burocràtic del gestor.
  De la mateixa manera, no sabem les intencions polítiques del Govern central de qui depèn directament la tramitació d'aquesta prestació.
  Seguirem atents per comprovar que aquesta modificació no altera els drets ni la situació actual i ens oposarem a qualsevol intent de retallada.